L 144/320
HU
Az Európai Unió Hivatalos Lapja
2022.5.23.
a) Az első és a második OEF-RO-vizsgálat végzése során a technikai titkárságnak értékelnie kell a biológiai sokféleség relevanciáját az OEFSR hatálya alá tartozó ágazat/alágazat(ok) szempontjából.
Ez az értékelés lehet szakértői megítélésen vagy életciklus-értékelésen alapuló, illetve végrehajtható az ágazatban már bevezetett egyéb eszközökkel.
Az értékelést az első és a második OEF-RO-jelentés erről szóló szakaszában világosan ki kell fejteni.
b) A fentiek alapján az OEFSR-ben egyértelműen ki kell fejteni, hogy a biológiai sokféleség relevánsnak tekinthető-e vagy sem.
Ha a technikai titkárság a biológiai sokféleségre gyakorolt jelentős hatásokat állapít meg, akkor ismertetnie kell, hogy az OEFSR alkalmazójának hogyan kell értékelnie és jelentenie a biológiai sokféleségre gyakorolt hatásokat kiegészítő környezeti információként.
Bár a technikai titkárság meghatározhatja, hogy hogyan kell értékelni és jelenteni a biológiai sokféleséget az OEFSR-ben (adott esetben), figyelembe vehetők a következő javaslatok: 1.
A biológiai sokféleségre gyakorolt (elkerült) hatás kifejezése azon anyagok százalékos arányában, amelyek olyan ökoszisztémákból származnak, amelyeknek sikerült fenntartaniuk vagy javítaniuk a biológiai sokféleség feltételeit.
A következőkben ezt igazolni kell a biológiai sokféleség szintjének, növekedésének vagy csökkenésének rendszeres nyomon követésével és jelentésével (pl. a fajgazdagságban zavarás miatt bekövetkező veszteség kevesebb mint 15 %, de a technikai titkárság saját szintet is meghatározhat, amennyiben az kellően indokolt).
Az értékelésnek ki kell terjednie a végtermékbe kerülő anyagokra és a gyártási folyamat során felhasznált anyagokra.
Például az acélgyártási folyamatok során használt faszénre, vagy a tejelő tehenek takarmányozására használt szójára stb. 2.
Ráadásként azon anyagok százalékos arányának a bejelentése, amelyekre vonatkozóan nem található információ a felügyeleti láncról vagy a nyomonkövethetőségről. 3.
Tanúsítási rendszer használata helyettesítőként.
A technikai titkárságnak meg kell határoznia, hogy mely tanúsítási rendszerek nyújtanak elegendő bizonyítékot a biológiai sokféleség megőrzésének biztosítása tekintetében, és le kell írnia az alkalmazott kritériumokat (9).
A.3.2.7.2.
K i e gé s z í t ő t e c h n i k a i i n f o r m á c i ó k Az OEFSR-nek tartalmaznia kell azoknak a kiegészítő technikai információknak a felsorolását, amelyeket jelenteni kell/ajánlott lehet.
Ha a vizsgált termékportfólióba tartozó termék közbenső termék, az OEFSR a következő kiegészítő technikai információkat írja elő: 1.
Az OEF-vizsgálatban jelenteni kell a gyárkapunál meglévő biogén karbontartalmat (fizikai tartalom).
Ha a termék őshonos erdőből származik, az OEFSR előírja, hogy a kapcsolódó szén-dioxid-kibocsátást a „(földhasználat megváltoztatása)” elemi árammal kell modellezni; 2.
Jelenteni kell az újrafeldolgozott tartalmat (R1); 3.
Eredmények a körforgásos lábnyom számítási képletében szereplő alkalmazásspecifikus „A” értékekkel, adott esetben.
A.3.2.8.
F e l te v é s e k é s ko r l á t o k Az OEFSR-nek tartalmaznia kell azon korlátok listáját, amelyek az OEF-vizsgálatot érintik, akkor is, ha azt az OEFSR-nek megfelelően végzik el.
A technikai titkárságnak meg kell határoznia, hogy az OEFSR milyen feltételek mellett teszi lehetővé az ugyanazon ágazathoz és/vagy alágazathoz tartozó szervezetek összehasonlítását (pl. az OEF-profil normalizálása révén a szervezet éves forgalma alapján).
Az OEFSR-ben fel kell sorolni a reprezentatív szervezet(ek) modellezéséhez használt, az ILCD beviteli szintnek megfelelő adatkészleteket, valamint az adathiányokat.
(9) A szabványok hasznos áttekintését lásd: http://www.standardsmap.org/